Author: Marta Gulárová
Last saved by: spano

VLÁDA SLOVENSKEJ REPUBLIKY

N á v r h

U Z N E S E N I E
VLÁDY SLOVENSKEJ REPUBLIKY

k návrhu na doplnenie štátnych finančných aktív v roku 2004 z prostriedkov Fondu národného majetku Slovenskej republiky 

___________________________________________________________________

Číslo uznesenia:

Zo dňa:
	
Číslo materiálu:

Predkladateľ: podpredseda vlády a minister financií

Podnet: iniciatívny návrh 

Stupeň utajenia: 
___________________________________________________________________

VLÁDA SLOVENSKEJ REPUBLIKY

Vláda

A. schvaľuje   

A.1. Návrh na doplnenie štátnych finančných aktív v roku 2004 z prostriedkov Fondu národného majetku Slovenskej republiky

B. súhlasí 

B.1.	s vytvorením ďalších štátnych finančných aktív v roku 2004 vo výške 2,8 mld. Sk použitím finančných prostriedkov Fondu národného majetku SR podľa § 28 ods. 3 písm. b) bod 9. zákona č. 92/1991 Zb. o podmienkach prevodu majetku štátu na iné osoby v znení neskorších predpisov (celkové použitie prostriedkov Fondu národného majetku SR na posilnenie štátnych finančných aktív v roku 2004 bude predstavovať 5,5 mld. Sk oproti pôvodne 2,7 mld. Sk schválených v bode H.2. uznesenia vlády SR č. 974 zo 14. októbra 2003)  

B.2.	s použitím existujúcich štátnych finančných aktív v roku 2004 do výšky 2,8 mld. Sk na zvýšenie príjmov štátneho rozpočtu SR za účelom vytvárania rezervy na realizáciu osobitnej záruky vlády poskytnutej na redistribučný úver na krytie úverov na trvalo sa obracajúce zásoby na základe bodu B.1. uznesenia vlády SR č. 947 zo dňa 3. novembra 1999, a to na záväzky splatné v roku 2004 (použitie existujúcich štátnych finančných aktív bude vykryté tvorbou ďalších štátnych finančných aktív podľa bodu B.1. najneskôr do konca roka 2004)

C. žiada

prezidenta Prezídia Fondu národného majetku SR

C.1. 	zabezpečiť odvod finančných prostriedkov na účet štátnych finančných aktív podľa bodu B.1. tohto uznesenia

v termínoch podľa získavania príjmov z privatizácie počas roka 2004   

Na vedomie:

prezident Prezídia Fondu národného majetku SR 

D. ukladá

podpredsedovi vlády a ministrovi financií

D.1. 	zabezpečiť uvoľňovanie štátnych finančných aktív do výšky 2,8 mld. Sk prostredníctvom kapitoly Všeobecná pokladničná správa na účely podľa bodu B.2. tohto uznesenia

v termínoch podľa harmonogramu splátok redistribučného úveru na TOZ 

Vykoná:

podpredseda vlády a minister financií

E. zrušuje

E.1. 	body E.4., E.5. a E.6. uznesenia vlády SR č. 444 z 5. júna 2003 k návrhu východísk štátneho rozpočtu rok 2004, týkajúcich sa zabezpečenia vystavenia protizáruky Fondu národného majetku SR za osobitnú záruku vlády poskytnutú na redistribučný úver na krytie úverov na trvalo sa obracajúce zásoby, rozpočtovania finančných prostriedkov v rozpočte Fondu národného majetku SR na realizáciu protizáruky v jednotlivých budúcich rokoch a v roku 2004 v sume 2,8 mld. Sk